чуждестранен контрол“.
 При статистиката за международните дейности „външна статистика за чуждестранните свързани предприятия“ означава статистика, описваща дейността на чуждестранните свързани предприятия в чужбина, крайният контрол върху които се осъществява от институционална единица, която е местно лице в държавата, съставяща статистиката.
 B. ВЛОЖЕН ТРУД
 1) Променлива 120101: „Брой наети и самостоятелно заети лица“
 Броят на наетите и самостоятелно заетите лица е сборът на броя на наетите лица и броя на самостоятелно заетите лица. Определението за „Брой наети лица“ е същото, както за променлива 220102 в точка Б5. Броят на самостоятелно заетите лица е средният брой на лицата, които към даден момент през референтния период са били еднолични собственици или съсобственици на статистическата единица, в която работят. Включват се семейните работници и лицата с работно място извън помещенията на статистическата единица, чиито доходи зависят пряко от стойността на продукцията на статистическата единица.
 2) Променлива 120201: „Отработени от наетите лица часове“
 Общият брой часове, отработени от наетите лица, представлява броят на действително отработените от наетите лица часове за създаването на продукцията на статистическата единица през референтния период.
 В тях се включва времето, посветено на спомагателна работа, която непряко допринася за производството (например планиране, подготовка, администрация и др. подобни), както и времето, през което не е извършвана действителна работа, но което се счита и се възнаграждава като такова от статистическата единица (напр. кратки почивки, кратки прекъсвания поради спад в производството, обучения и др. подобни).
 Включва се и времето, прекарано в работа, независимо дали е спомагателна, без действително възнаграждение (напр. неплатен извънреден труд).
 Отработеното време без действителна работа, за което се получава възнаграждение, но което не се счита за такова от статистическата единица (например годишен отпуск, отпуск по болест, отпуск по майчинство, официални празници, по-дълги почивки, обедни почивки, стачки, пътуване до работното място и други) не се включва.
 Възможно е всички тези данни да не могат да бъдат взети под внимание в статистическите данни в рамките на годината, например неплатеният извънреден труд.
 3) Променлива 120301: „Надници и заплати“
 Променливата „Надници и заплати“ включва всички разходи, извършени през референтния период във връзка с общото брутно възнаграждение, в брой или в натура, на всички наети лица в статистическата единица. „Надници и заплати“ е част от променливата 220301 „Разходи за възнаграждения (доходи) на наетите лица“.
 Общото брутно възнаграждение, в брой или в натура, включва например следните елементи, без да се ограничава до тях: пряко възнаграждение, премии, надбавки, парични подаръци, бакшиши, комисиони, плащания за спестовни схеми на наетите лица, плащания за неотработени дни, надници и заплати в натура, фирмени продукти, жилища за персонала, служебни автомобили, опции върху акции и схеми за покупка на акции, суми, удържани от работодателя (социалноосигурителни вноски на наетото лице, данък върху доходите на физическите лица и др.) Възможно е всички тези данни да не могат да бъдат взети под внимание в статистическите данни в рамките на годината.
 Разходите за услуги, предоставяни от работници, наети чрез агенции за временна заетост, както и разходите за вноски за социално осигуряване и други подобни фискални задължения (свързани пряко или непряко с надниците и заплатите), ако такива са направени от